Kry 25% af op enige bespreking wat nie 'n Vrydag- of Saterdagaand insluit nie (minimum twee nagte se verblyf). Geldig vanaf 15 Okt 2019 tot 28 Nov 2019.
Thaba Lapeng Mountain Escape beteken "tuiste teen die berge" in die plaaslike Sotho-taal en bied gerieflike selfsorgverblyf. Die plaashuis het 'n manjifieke, panoramiese uitsig op die bergreekse rondom Clarens.
Thaba Lapeng is net 10 km vanaf Clarens in die oostelike Vrystaat op die R711 in die rigting van Fouriesburg, net voor Surrender Hill. Dit is net 3 ure van Johannesburg af, 4 ure van Durban af en 2 ure van Bloemfontein af. Dit is die ideale oornagplek wanneer jy Clarens en die Oos-Vrystaat besoek om te ontspan, of op pad is na Lesotho, of as jy 'n troue by een van die verskeie trou-venues naby ons bywoon.
Thaba Lapeng bied verblyf in 3 oopplan-chalets met selfsorggeriewe langs die hoofhuis en 2 kamers in die hoofhuis wat basiese verblyf bied. Dié 2 kamers is deel van die hoofhuis, maar beskik oor privaat ingange op die stoep.
Die selfsorg-chalets het elkeen 'n oopplan-uitleg en 'n volledig toegeruste kombuis, eetkamer, sitkamer en slaapkamer. Daar is ook 'n en-suite badkamer met 'n bad, wasbak, stort en 'n toilet. Op die stoep is daar ingeboude braaigeriewe. Linne en handdoeke word voorsien.
Die 2 kamers het tee- en koffiemaakgeriewe (ketel, koffie, tee, melk, suiker, beskuit, bekers en glase) en linne en handdoeke word voorsien. Elke kamer het 'n en-suite badkamer met 'n stort, wasbak en 'n toilet. Daar is nie braaigeriewe vir die kamers nie.
Al die chalets en kamers het verwarmers en elektriese komberse vir koue winternagte.
Voorafbetaalde WiFi is op versoek beskikbaar.
Gaste wat na Thaba Lapeng Mountain Escape gekyk het, het ook belangstelling getoon in die volgende lekke plekke:
Vanaf R800 R800 per nag (plek&nbspvir 2)
Thaba Lapeng Mountain Escape, R711, Clarens, 9707, Vrystaat